02009R0669 — DA — 17.10.2019 — 038.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EF) Nr. 669/2009 af 24. juli 2009 om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig kontrol af visse foderstoffer og fødevarer af ikke-animalsk oprindelse og om ændring af beslutning 2006/504/EF (EØS-relevant tekst) (EUT L 194 af 25.7.2009, s. 11)

Ændret ved:





Berigtiget ved:









▼B

KOMMISSIONENS FORORDNING (EF) Nr. 669/2009

af 24. juli 2009

om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig kontrol af visse foderstoffer og fødevarer af ikke-animalsk oprindelse og om ændring af beslutning 2006/504/EF

(EØS-relevant tekst)







Artikel 1

Genstand

Denne forordning fastsætter bestemmelser om den mere intensive offentlige kontrol, der skal udføres i overensstemmelse med artikel 15, stk. 5, i forordning (EF) nr. 882/2004, for indgangsstederne til de områder, der er omhandlet bilag I til nævnte forordning, for så vidt angår import af foderstoffer og fødevarer af ikke-animalsk oprindelse, som er opført på listen i bilag I til denne forordning.

Artikel 2

Ajourføring af bilag I

I forbindelse med udformningen af listen i bilag I og de regelmæssige ændringer heraf skal der som minimum anvendes følgende informationskilder:

a) data fra meddelelser modtaget gennem det hurtige varslingssystem RASFF

b) rapporter og oplysninger stammende fra Levnedsmiddel- og Veterinærkontorets aktiviteter

c) rapporter og oplysninger fra tredjelande

d) informationsudvekslingen mellem Kommissionen, medlemsstaterne og Den Europæiske Fødevaresikkerhedsautoritet

e) eventuelle videnskabelige vurderinger.

▼M29

Listen i bilag I revideres regelmæssigt og mindst to gange årligt.

▼B

Artikel 3

Definitioner

I denne forordning forstås ved:

▼M39

a) »fælles importdokument (CED)«: det dokument, der skal udfyldes af lederen af foderstof- og fødevarevirksomheden eller dennes repræsentant, jf. artikel 6, og som der findes modeller for i bilag II og del 2 i bilag III, og af den kompetente myndighed, der bekræfter, at der er foretaget offentlig kontrol

▼B

b) »udpeget indgangssted«: det indgangssted, der er omhandlet i artikel 17, stk. 1, første led, i forordning (EF) nr. 882/2004, til et af de i bilag I til nævnte forordning omhandlede områder; ►M34 for så vidt angår sendinger, der ankommer til Unionen ad søvejen eller ad luftvejen fra et tredjeland, og som omlades for at blive lastet om bord på henholdsvis et andet skib eller luftfartøj i den samme havn eller lufthavn med henblik på videre befordring til en anden havn eller lufthavn beliggende på et af de områder, der er omhandlet i bilag I til forordning (EF) nr. 882/2004, er det udpegede indgangssted sidstnævnte havn eller lufthavn ◄

c) »sending«: mængde foderstof eller fødevarer af ikke-animalsk oprindelse, der er anført i listen i bilag I til nærværende forordning, af samme klasse eller betegnelse, omfattet af de(t) samme dokument(er), og som befordres med samme transportmiddel og kommer fra samme tredjeland eller del af et tredjeland.

Artikel 4

Mindstekrav til de udpegede indgangssteder

Uden at artikel 19 derved tilsidesættes, skal de udpegede indgangssteder som minimum råde over:

a) et tilstrækkeligt antal medarbejdere med passende kvalifikationer og erfaringer til at udføre den foreskrevne kontrol af sendingerne

b) relevante faciliteter, der gør det muligt for den kompetente myndighed at foretage den fornødne kontrol

c) detaljerede anvisninger for prøveudtagning med henblik på analyse og forsendelse af sådanne prøver til et laboratorium, der er udpeget i overensstemmelse med artikel 12, stk. 1, i forordning (EF) nr. 882/2004 (det udpegede laboratorium)

d) faciliteter, hvor tilbageholdte sendinger (og containergods) kan opbevares under de rette betingelser, indtil de i litra c) omhandlede analyseresultater foreligger, og et tilstrækkeligt antal opbevaringsrum, herunder kølerum i de tilfælde, hvor kontrollerede temperaturer er nødvendige på grund af sendingens art

e) aflæsningsudstyr og passende udstyr til prøveudtagning med henblik på analyse

f) mulighed for at foretage aflæsning og prøveudtagning med henblik på analyse på et afskærmet/overdækket sted, hvis dette er påkrævet

g) et udpeget laboratorium, som kan foretage de i litra c) nævnte analyser, idet laboratoriet skal ligge så tæt på, at prøverne hurtigt kan fragtes derhen.

Artikel 5

Liste over udpegede indgangssteder

Medlemsstaterne skal for hvert af de i bilag I anførte produkter udarbejde en ajourført liste over de udpegede indgangssteder, som gøres offentligt tilgængelig på internettet. Medlemsstaterne meddeler Kommissionen internetadresserne for disse lister.

Kommissionen skal angive de nationale links til disse lister på sit websted.

Artikel 6

Forhåndsmeddelelse om sendinger

Ledere af foderstof- og fødevarevirksomheder eller disses repræsentanter skal give forhåndsmeddelelse om dato og tidspunkt for sendingens forventede fysiske ankomst til det udpegede indgangssted og om sendingens art.

I den forbindelse skal de udfylde del I i det fælles importdokument og sende det til den kompetente myndighed på det udpegede indgangssted, mindst en arbejdsdag forud for sendingens fysiske ankomst.

Artikel 7

Sproget i det fælles importdokument

Det fælles importdokument affattes på det officielle sprog eller et af de officielle sprog i den medlemsstat, hvor det udpegede indgangssted er placeret.

En medlemsstat kan dog give sit samtykke til, at det fælles importdokument affattes på et andet af Fællesskabets officielle sprog.

▼M39

Artikel 7a

Krav vedrørende udfyldelse af elektroniske CED'er

1. Anvendes der et elektronisk CED, skal dette udfyldes i Traces-systemet og opfylde alle følgende krav:

a) Det er i overensstemmelse med modellen i del 2 i bilag III.

b) Det er underskrevet med elektronisk signatur af den operatør, der er ansvarlig for sendingen.

c) Det er underskrevet med avanceret eller kvalificeret elektronisk signatur af den officielle inspektør på:

i) det udpegede indgangssted eller

ii) det udpegede importsted eller

iii) kontrolstedet i den i artikel 19, stk. 1, fastsatte overgangsperiode.

d) Det er forsynet med det avancerede eller kvalificerede elektroniske segl for den udstedende kompetente myndighed, som den officielle inspektør hører under.

e) Det er af Traces-systemet forseglet med et avanceret eller kvalificeret elektronisk segl.

2. Hver af de i stk. 1 omhandlede handlinger skal tidsstemples med et kvalificeret elektronisk tidsstempel.

▼B

Artikel 8

Mere intensiv offentlig kontrol på udpegede indgangssteder

1. Den kompetente myndighed på det udpegede indgangssted skal uden unødig forsinkelse foretage:

a) dokumentkontrol af alle sendinger inden for to arbejdsdage efter deres ankomst til det udpegede indgangssted, med mindre der opstår særlige og uundgåelige forhold

b) identitetskontrol og fysisk kontrol, herunder laboratorieanalyser, med de hyppigheder, der er fastlagt i bilag I, på en sådan måde, at ledere af foderstof- og fødevarevirksomheder eller disses repræsentanter ikke kan forudsige, om en bestemt sending vil blive underkastet sådan kontrol; resultaterne af den fysiske kontrol skal være tilgængelige så hurtigt som teknisk muligt.

2. Når kontrollen i stk. 1 er gennemført, skal den kompetente myndighed:

a) udfylde den relevante del i del II af det fælles importdokument; og den ansvarlige embedsmand i den kompetente myndighed skal stemple og underskrive originalen

b) lave og beholde en kopi af det underskrevne og stemplede fælles importdokument.

Originalen af det fælles importdokument skal ledsage sendingen under den videre transport, indtil den ankommer til bestemmelsesstedet som angivet i CED-dokumentet

Den kompetente myndighed på det udpegede indgangssted kan, i afventning af resultaterne af den fysiske kontrol, give tilladelse til videre transport af sendingen. Hvis en sådan tilladelse gives, skal den kompetente myndighed på det udpegede indgangssted underrette den kompetente myndighed på bestemmelsesstedet, og der træffes relevante foranstaltninger, som sikrer, at sendingen forbliver under de kompetente myndigheders konstante kontrol og på ingen måde kan ændres i afventning af resultaterne af den fysiske kontrol.

I tilfælde, hvor sendingen transporteres, uden at resultaterne af den fysiske kontrol foreligger, udstedes i stedet en attesteret kopi af det originale CED-dokument

Artikel 9

Særlige omstændigheder

1. På den pågældende medlemsstats anmodning kan Kommissionen give de kompetente myndigheder på visse udpegede indgangssteder med særlige geografiske forhold tilladelse til at udføre fysisk kontrol ved en foderstof- og fødevarevirksomhedsleders lokaler, forudsat at følgende betingelser er opfyldt:

a) effektiviteten af den kontrol, der foretages på det udpegede indgangssted, påvirkes ikke i negativ retning

b) lokalerne opfylder kravene i artikel 4, i det omfang det er relevant, og er af medlemsstaten godkendt til dette formål

c) der er truffet relevante foranstaltninger, som sikrer, at sendingen forbliver under de kompetente myndigheders og det udpegede indgangssteds konstante kontrol fra det øjeblik, den ankommer til det udpegede indgangssted, og på ingen måde kan ændres under hele kontrolforløbet.

▼M33

2. Uanset artikel 8, stk. 1, kan Kommissionen i forbindelse med et produkt, der er opført i bilag I, under ekstraordinære omstændigheder bestemme, at identitetskontrol og fysisk kontrol af sendinger af sådanne produkter eventuelt kan udføres af den kompetente myndighed på bestemmelsesstedet som anført på CED-dokumentet ved en foderstof- og fødevarevirksomhedsleders lokaler, hvis betingelserne i stk. 1, litra b) og c), er opfyldt, og forudsat at følgende betingelser er opfyldt:

a) Produktets meget forgængelige art eller emballagens særlige egenskaber betyder, at prøveudtagning på det udpegede indgangssted uundgåeligt ville medføre en alvorlig risiko for fødevaresikkerheden eller beskadigelse af produktet i uacceptabel grad.

b) De kompetente myndigheder på det udpegede indgangssted og de kompetente myndigheder, der udfører den fysiske kontrol, har indført relevante samarbejdstiltag for at sikre, at

i) sendingen på ingen måde kan ændres under hele kontrolforløbet

ii) kravene om afrapportering i artikel 15 overholdes fuldt ud.

▼B

Artikel 10

Overgang til fri omsætning

Overgangen til fri omsætning er betinget af, at foderstof-og fødevarevirksomhedslederen eller dennes repræsentant forelægger toldmyndighederne et fælles importdokument eller en elektronisk udgave heraf, som er behørigt udfyldt af den kompetente myndighed, efter at alle de i artikel 8, stk. 1, foreskrevne kontroller er udført, og der foreligger gunstige resultater af en eventuel fysisk kontrol.

Artikel 11

Forpligtelser for ledere af foderstof- og fødevarevirksomheder

Hvor sendingens særlige egenskaber berettiger det, skal foderstof- og fødevarevirksomhedslederen eller dennes repræsentant stille følgende til rådighed for den kompetente myndighed:

a) tilstrækkelige menneskelige ressourcer og logistik til aflæsning af sendingen med henblik udførelse af den offentlige kontrol

b) passende udstyr til prøveudtagning med henblik på analyse i forbindelse med særtransporter og/eller særlige emballeringsformer, såfremt det ikke er muligt at udtage repræsentative prøver med det standardprøveudtagningsudstyr.

Artikel 12

Opdeling af sendinger

Sendinger må ikke opdeles, før den intensiverede offentlige kontrol er fuldendt, og det fælles importdokument er blevet udfyldt af den kompetente myndighed, jf. artikel 8.

Hvis sendingen efterfølgende opdeles, skal hver del af den ledsages af en bekræftet kopi af det fælles importdokument, indtil det er overgået til fri omsætning.

▼M34

Artikel 13

Manglende overholdelse

1. Hvis den offentlige kontrol afslører manglende overholdelse, skal den ansvarlige embedsmand ved den kompetente myndighed udfylde det fælles importdokuments del III, og der skal træffes foranstaltninger i overensstemmelse med artikel 19, 20 og 21 i forordning (EF) nr. 882/2004.

2. Hvis den kompetente myndighed på det udpegede indgangssted ikke tillader indførslen af en sending af foderstoffer og fødevarer, der er opført på listen i bilag I, på grund af manglende overholdelse af en maksimalgrænseværdi for pesticidrester, jf. forordning (EF) nr. 396/2005, skal den straks give meddelelse om en sådan afvisning ved grænsen i henhold til artikel 19, stk. 3, i forordning (EF) nr. 882/2004.

▼B

Artikel 14

Gebyrer

1. Medlemsstaterne skal sikre opkrævning af gebyrer, som foranlediges af den i nærværende forordning foreskrevne mere intensive offentlige kontrol, i overensstemmelse med artikel 27, stk. 4, i forordning (EF) nr. 882/2004 og kriterierne i bilag VI til forordning (EF) nr. 882/2004.

2. Ledere af foderstof- og fødevarevirksomheder eller disses repræsentanter, som er ansvarlige for sendingen, skal betale de i stk. 1 omhandlede gebyrer.

Artikel 15

Rapportering til Kommissionen

1. Medlemsstaterne skal til Kommissionen indsende en rapport om sendinger med henblik på en løbende vurdering af foderstoffer og fødevarer af ikke-animalsk oprindelse, som er opført på listen i bilag I.

▼M29

Denne rapport indsendes to gange årligt inden udgangen af den måned, der følger efter hvert halvår.

▼B

2. Rapporten skal indeholde følgende oplysninger:

a) oplysninger om sendingen, herunder:

i) størrelsen angivet som sendingens nettovægt

ii) oprindelseslandet for hver sending

b) antal sendinger, hvoraf der blev udtaget prøver med henblik på analyse

c) resultaterne af den i artikel 8, stk. 1, omhandlede kontrol.

3. Kommissionen samler de rapporter, der er modtaget i overensstemmelse med stk. 2, og stiller dem til rådighed for medlemsstaterne.

▼M36

4. De i stk. 1 og 2 fastsatte rapporteringsforpligtelser betragtes som opfyldt, hvis medlemsstaterne har registreret de fælles importdokumenter, der i overensstemmelse med denne forordning er udstedt af deres respektive kompetente myndigheder, i Traces i løbet af den i stk. 1 fastsatte rapporteringsperiode.

▼B

Artikel 16

Ændring af beslutning 2006/504/EF

I beslutning 2006/504/EF foretages følgende ændringer:

1) Artikel 1, litra a), nr. iii), iv) og v), udgår

2) Artikel 5, stk. 2, litra a), affattes således:

»a) alle fødevaresendinger fra Brasilien«.

3) Artikel 7, stk. 3, udgår.

Artikel 17

Ophævelse af beslutning 2005/402/EF

Kommissionens beslutning 2005/402/EF ophæves.

Artikel 18

Anvendelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra 25. januar 2010.

▼M1

Artikel 19

Overgangsforanstaltninger

▼M36

1. Såfremt et udpeget indgangssted ikke råder over de nødvendige faciliteter til at foretage den i artikel 8, stk. 1, litra b), omhandlede identitetskontrol og fysiske kontrol, kan denne kontrol indtil den 13. december 2019 foretages ved et andet kontrolsted i samme medlemsstat, som af den kompetente myndighed er godkendt hertil, før varerne klareres med henblik på overgang til fri omsætning, forudsat at dette kontrolsted opfylder mindstekravene i artikel 4.

▼M1

2. Medlemsstaterne skal på deres websted offentliggøre en liste over de kontrolsteder, der er godkendt i overensstemmelse med stk. 1.

▼B

Denne forordning er bindende i alle enkeltheder og gælder umiddelbart i hver medlemsstat.

▼M38









BILAG I

Foderstoffer og fødevarer af ikke-animalsk oprindelse, der skal underkastes en mere intensiv offentlig kontrol på det udpegede indgangssted







Foderstoffer og fødevarer (påtænkt anvendelse) KN-kode (1) Taric-underinddeling Oprindelsesland Fare Hyppighed af fysisk kontrol og identitetskontrol (%) — Jordnødder (peanuts), med skal — 1202 41 00 Bolivia (BO) Aflatoksiner 50 — Jordnødder (peanuts), afskallede — 1202 42 00 — Jordnøddesmør — 2008 11 10 — Jordnødder (peanuts), tilberedt eller konserveret på anden måde (Foderstoffer og fødevarer) — 2008 11 91 ; 2008 11 96 ; 2008 11 98 — Sort peber (Piper) (Fødevarer — ikke knuste eller formalede) ex 0904 11 00 10 Brasilien (BR) Salmonella (2) 20 Alm. bukketorn (kinesisk bukketorn) (gojibær) (Lycium barbarum L.) (Fødevarer — friske, kølede eller tørrede) ex 0813 40 95 ex 0810 90 75 10 10 Kina (CN) Pesticidrester (3) (4) (5) 20 Søde peberfrugter (Capsicum annuum) (Fødevarer — knuste eller formalede) ex 0904 22 00 11 Kina (CN) Salmonella (2) 20 Te, også aromatiseret (Fødevarer) 0902 Kina (CN) Pesticidrester (3) (6) 20 Auberginer (Solanum melongena) (Fødevarer — friske eller kølede) 0709 30 00 Den Dominikanske Republik (DO) Pesticidrester (3) 20 — Søde peberfrugter (Capsicum annuum) — 0709 60 10 ; 0710 80 51 Den Dominikanske Republik (DO) Pesticidrester (3) (7) 50 — Peberfrugter (ikke søde) (Capsicum spp.) — ex 0709 60 99 ; ex 0710 80 59 20 20 — Meterbønner (Vigna unguiculata ssp. sesquipedalis, vigna unguiculata ssp. unguiculata) (Fødevarer — friske, kølede eller frosne) — ex 0708 20 00 ; ex 0710 22 00 10 10 — Søde peberfrugter (Capsicum annuum) — 0709 60 10 ; 0710 80 51 Egypten (EG) Pesticidrester (3) (8) 20 — Peberfrugter (ikke søde) (Capsicum spp.) (Fødevarer — friske, kølede eller frosne) — ex 0709 60 99 ; ex 0710 80 59 20 20 Sesamfrø (Fødevarer — friske eller kølede) 1207 40 90 Etiopien (ET) Salmonella (2) 50 — Hasselnødder, med skal — 0802 21 00 Georgien (GE) Aflatoksiner 50 — Hasselnødder, afskallede — 0802 22 00 — Mel og pulver af hasselnødder — ex 1106 30 90 40 — Hasselnødder, tilberedt eller konserveret på anden måde (Fødevarer) — ex 2008 19 19 ex 2008 19 95 ex 2008 19 99 30 20 30 Palmeolie (Fødevarer) 1511 10 90 ; 1511 90 11 ; Ghana (GH) Sudan-farvestoffer (9) 50 ex 1511 90 19 ; 90 1511 90 99 Okra (Fødevarer — friske, kølede eller frosne) ex 0709 99 90 ; ex 0710 80 95 20 30 Indien (IN) Pesticidrester (3) (10) 10 Peberfrugter (ikke søde) (Capsicum spp.) (Fødevarer — friske, kølede eller frosne) ex 0709 60 99 ; ex 0710 80 59 20 20 Indien (IN) Pesticidrester (3) (11) 20 Bønner (Vigna spp., Phaseolus spp.) (Fødevarer — friske eller kølede) 0708 20 Kenya (KE) Pesticidrester (3) 5 Kinesisk selleri (Apium graveolens) (Fødevarer — friske eller kølede urter) ex 0709 40 00 20 Cambodja (KH) Pesticidrester (3) (12) 50 Meterbønner (Vigna unguiculata ssp. sesquipedalis, vigna unguiculata ssp. unguiculata) (Fødevarer — friske, kølede eller frosne grøntsager) ex 0708 20 00 ; ex 0710 22 00 10 10 Cambodja (KH) Pesticidrester (3) (13) 50 Majroer (Brassica rapa ssp. rapa) (Fødevarer — tilberedt eller konserveret med eddike eller eddikesyre) ex 2001 90 97 11 19 Libanon (LB) Rhodamin B 50 Majroer (Brassica rapa ssp. rapa) (Fødevarer — tilberedt eller konserveret med saltlage eller citronsyre, ikke frosset) ex 2005 99 80 93 Libanon (LB) Rhodamin B 50 Peberfrugter (søde og ikke søde) (Capsicum spp.) (Fødevarer — tørrede, ristede, knuste eller formalede) 0904 21 10 ; Sri Lanka (LK) Aflatoksiner 50 ex 0904 21 90 ; 20 ex 0904 22 00 11 19 ex 2008 99 99 79 — Jordnødder (peanuts), med skal — 1202 41 00 Madagaskar (MG) Aflatoksiner 50 — Jordnødder (peanuts), afskallede — 1202 42 00 — Jordnøddesmør — 2008 11 10 — Jordnødder (peanuts), tilberedt eller konserveret på anden måde (Foderstoffer og fødevarer) — 2008 11 91 ; 2008 11 96 ; 2008 11 98 Jackfrugter (Artocarpus heterophyllus) (Fødevarer — friske) ex 0810 90 20 20 Malaysia (MY) Pesticidrester (3) 20 Sesamfrø (Fødevarer — friske eller kølede) 1207 40 90 Nigeria (NG) Salmonella (2) 50 Peberfrugter (ikke søde) (Capsicum spp.) (Fødevarer — friske, kølede eller frosne) ex 0709 60 99 ; ex 0710 80 59 20 20 Pakistan (PK) Pesticidrester (3) 20 Hindbær (Fødevarer — frosne) ex 0811 20 11 ; ex 0811 20 19 0811 20 31 10 10 Serbien (RS) Norovirus 10 Sesamfrø (Fødevarer — friske eller kølede) 1207 40 90 Sudan (SD) Salmonella (2) 50 Vandmelonfrø (Egusi, Citrullus spp.) og deraf afledte produkter (Fødevarer) ex 1207 70 00 ; ex 1208 90 00 ex 2008 99 99 10 10 50 Sierra Leone (SL) Aflatoksiner 50 — Jordnødder (peanuts), med skal — 1202 41 00 Senegal (SN) Aflatoksiner 50 — Jordnødder (peanuts), afskallede — 1202 42 00 — Jordnøddesmør — 2008 11 10 — Jordnødder (peanuts), tilberedt eller konserveret på anden måde (Foderstoffer og fødevarer) — 2008 11 91 ; 2008 11 96 ; 2008 11 98 Majroer (Brassica rapa ssp. rapa) (Fødevarer — tilberedt eller konserveret med eddike eller eddikesyre) ex 2001 90 97 11 19 Syrien (SY) Rhodamin B 50 Majroer (Brassica rapa spp. Rapa) (Fødevarer — tilberedt eller konserveret med saltlage eller citronsyre, ikke frosset) ex 2005 99 80 93 Syrien (SY) Rhodamin B 50 Peberfrugter (ikke søde) (Capsicum spp.) (Fødevarer — friske, kølede eller frosne) ex 0709 60 99 ; ex 0710 80 59 20 20 Thailand (TH) Pesticidrester (3) (14) 10 — Abrikoser, tørrede — 0813 10 00 Tyrkiet (TR) Sulfitter (16) 10 — Abrikoser, tilberedt eller konserveret på anden måde (15) (Fødevarer) — 2008 50 61 Druer, tørrede (herunder tørrede druer, der er blevet findelt eller stødt til en pasta) (Fødevarer) 0806 20 Tyrkiet (TR) Ochratoksin A 5 Citroner (Citrus limon og Citrus limonum) (Fødevarer — friske, kølede eller tørrede) 0805 50 10 Tyrkiet (TR) Pesticidrester (3) 10 Granatæbler (Fødevarer — friske eller kølede) ex 0810 90 75 30 Tyrkiet (TR) Pesticidrester (3) (17) 10 Søde peberfrugter (Capsicum annuum) (Fødevarer — friske, kølede eller frosne) 0709 60 10 ; 0710 80 51 Tyrkiet (TR) Pesticidrester (3) (18) 10 Uforarbejdede hele, stødte, formalede, knækkede eller hakkede abrikoskerner, der markedsføres til den endelige forbruger (19) (20) (Fødevarer) ex 1212 99 95 20 Tyrkiet (TR) Cyanid 50 Peberfrugter (ikke søde) (Capsicum spp.) (Fødevarer — friske, kølede eller frosne) ex 0709 60 99 ex 0710 80 59 20 20 Uganda (UG) Pesticidrester (3) 20 Sesamfrø (Fødevarer — friske eller kølede) 1207 40 90 Uganda (UG) Salmonella (2) 50 — Jordnødder (peanuts), med skal — 1202 41 00 De Forenede Stater (US) Aflatoksiner 10 — Jordnødder (peanuts), afskallede — 1202 42 00 — Jordnøddesmør — 2008 11 10 — Jordnødder (peanuts), tilberedt eller konserveret på anden måde (Foderstoffer og fødevarer) — 2008 11 91 ; 2008 11 96 ; 2008 11 98 — Pistacienødder, med skal — 0802 51 00 De Forenede Stater (US) Aflatoksiner 10 — Pistacienødder, afskallede — 0802 52 00 — Pistacienødder, ristede (Fødevarer) — ex 2008 19 13 ; ex 2008 19 93 20 20 — Abrikoser, tørrede — 0813 10 00 Usbekistan (UZ) Sulfitter (16) 50 — Abrikoser, tilberedt eller konserveret på anden måde (15) (Fødevarer) — 2008 50 61 — Blade af koriander — ex 0709 99 90 72 Vietnam (VN) Pesticidrester (3) (21) 50 — Basilikum (hellig og sød) — ex 1211 90 86 20 — Mynte — ex 1211 90 86 30 — Persille (Fødevarer — friske eller kølede urter) — ex 0709 99 90 40 Okra (Fødevarer — friske, kølede eller frosne) ex 0709 99 90 ex 0710 80 95 20 30 Vietnam (VN) Pesticidrester (3) (21) 50 Peberfrugter (ikke søde) (Capsicum spp.) (Fødevarer — friske, kølede eller frosne) ex 0709 60 99 ; ex 0710 80 59 20 20 Vietnam (VN) Pesticidrester (3) (21) 50 (1) Når det kun kræves, at visse produkter henhørende under en kode skal undersøges, er KN-koden markeret med »ex«. (2) Referencemetode EN ISO 6579-1 eller en metode, der er valideret i forhold til denne referencemetode, jf. protokollen i EN ISO 16140-2. (3) Restkoncentrationer af som minimum de pesticider angivet i kontrolprogrammet, vedtaget i henhold til artikel 29, stk. 2, i Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1), der kan analyseres efter multirestmetoder baseret på GC-MS og LC-MS (pesticider, som udelukkende skal overvåges i/på vegetabilske produkter). (4) Rester af amitraz. (5) Rester af nikotin. (6) Rester af tolfenpyrad. (7) Rester af acephat, aldicarb (summen af aldicarb og sulfoxid og sulfon heraf, udtrykt som aldicarb), amitraz (amitraz, herunder metabolitter heraf indeholdende 2,4-dimethylanilin, udtrykt som amitraz), diafenthiuron, dicofol (summen af p-, p′- og o,p′-isomerer), dithiocarbamater (dithiocarbamater, udtrykt som CS2, inkl. maneb, mancozeb, metiram, propineb, thiram og ziram) og methiocarb (summen af methiocarb og methiocarbsulfoxid og -sulfon, udtrykt som methiocarb). (8) Rester af dicofol (summen af p-, p′- og o,p′-isomerer), dinotefuran, folpet, prochloraz (summen af prochloraz og metabolitter heraf indeholdende 2,4,6-trichlorphenol, udtrykt som prochloraz), thiophanat-methyl og triforin. (9) I dette bilag omfatter »Sudan-farvestoffer« følgende kemiske stoffer: i) Sudan I (CAS-nr. 842-07-9) ii) Sudan II (CAS-nr. 3118-97-6) iii) Sudan III (CAS-nr. 85-86-9) iv) Scarlet Red eller Sudan IV (CAS-nr. 85-83-6). (10) Rester af diafenthiuron. (11) Rester af carbofuran. (12) Rester af phenthoat. (13) Rester af chlorbufam. (14) Rester af formetanat: Summen af formetanat og salte heraf, udtrykt som formetanathydrochlorid, prothiofos og triforin. (15) Identitetskontrol og fysisk kontrol kan foretages af den kompetente myndighed på bestemmelsesstedet som angivet i det fælles importdokument og i overensstemmelse med artikel 9, stk. 2, i denne forordning. (16) Referencemetoder: EN 1988-1:1998, EN 1988-2:1998 eller ISO 5522:1981. (17) Rester af prochloraz. (18) Rester af diafenthiuron, formetanat (summen af formetanat og salte heraf, udtrykt som formetanathydrochlorid) og thiophanat-methyl. (19) »Uforarbejdede produkter« som defineret i Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1) (20) »Markedsføring« og »endelig forbruger« som defineret i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1). (21) Rester af dithiocarbamater (dithiocarbamater, udtrykt som CS2, inkl. maneb, mancozeb, metiram, propineb, thiram og ziram), phenthoat og quinalphos.

▼M17









BILAG II

DET FÆLLES IMPORTDOKUMENT (CED)

Vejledning i udfyldelse af CED-dokumentet

Generelt: Dokumentet udfyldes med blokbogstaver. Der er anført nærmere oplysninger ud for de enkelte rubriknumre.

Del I Denne del udfyldes af foderstof- eller fødevarevirksomhedslederen eller dennes repræsentant, medmindre andet er angivet.

Rubrik I.1. Afsender: Navn og fuldstændig adresse på den fysiske eller juridiske person (foderstof- eller fødevarevirksomhedslederen), som afsender sendingen. Det anbefales at oplyse telefon- og faxnummer eller e-mailadresse.

Rubrik I.2. Oplysninger om CED-referencenummeret skal indsættes af den kompetente myndighed på det udpegede indgangssted (DPE). Foderstof- eller fødevarevirksomhedslederen skal angive det udpegede indgangssted, som sendingen skal ankomme til.

Rubrik I.3. Modtager: Navn og fuldstændig adresse på den fysiske eller juridiske person (foderstof- eller fødevarevirksomhedslederen), som sendingen sendes til. Det anbefales at oplyse telefon- og faxnummer eller e-mailadresse.

Rubrik I.4. Den person, der har ansvaret for sendingen: Den person (foderstof- eller fødevarevirksomhedslederen eller dennes repræsentant eller en anden person, der foretager anmeldelsen på dennes vegne), der har ansvaret for sendingen, når den frembydes på det udpegede indgangssted, og som foretager de nødvendige anmeldelser for den kompetente myndighed på det udpegede indgangssted på importørens vegne. Der angives navn og fuldstændig adresse. Det anbefales at oplyse telefon- og faxnummer eller e-mailadresse.

Rubrik I.5. Oprindelsesland: Det tredjeland, hvori varen har sin oprindelse, er dyrket, høstet eller fremstillet.

Rubrik I.6. Afsendelsesland: Det tredjeland, hvor sendingen blev anbragt i det endelige transportmiddel med henblik på transport til EU.

Rubrik I.7. Importør: Navn og fuldstændig adresse. Det anbefales at oplyse telefon- og faxnummer eller e-mailadresse.

Rubrik I.8. Bestemmelsessted: Leveringsadresse i EU. Det anbefales at oplyse telefon- og faxnummer eller e-mailadresse.

Rubrik I.9. Ankomst til DPE: Angiv den dato, hvor sendingen forventes at ankomme til det udpegede indgangssted.

Rubrik I.10. Dokumenter: Angiv udstedelsesdato og nummer på de officielle dokumenter, der måtte ledsage sendingen.

Rubrik I.11. Der gives udførlige oplysninger om ankomsttransportmidlet: For fly flynummer, for skibe skibsnavn, for lastbiler registreringsnummerpladen på denne og på en eventuel anhænger, for togvogne togets og godsvognens nummer.

Dokumentreference: Luftfragtbrevsnummer, konnossementsnummer eller handelsnummer for tog eller lastbil.

Rubrik I.12. Varebeskrivelse: Giv en udførlig beskrivelse af varen (for foderstoffer angives foderstoftypen).

Rubrik I.13. Varekode: Anvend identifikationskoden for varen som angivet i bilag I (herunder Taric-underopdelingen, hvis det er relevant).

Rubrik I.14. Bruttovægt: Samlet vægt i kg. Denne defineres som produkternes samlede masse inklusive al emballage, dog ikke transportcontainere og andet transportmateriel.

Nettovægt: Vægten i kg af selve produktet uden emballage. Denne defineres som selve produkternes masse uden emballage.

Rubrik I.15. Antal kolli.

Rubrik I.16. Temperatur: Der sættes kryds ved den relevante type transporttemperatur/opbevaringstemperatur.

Rubrik I.17. Emballagetype: Angiv emballagetype for produkterne.

Rubrik I.18. Vare bestemt til: Afkryds den relevante rubrik, afhængigt af om varen er beregnet til konsum uden forudgående sortering eller anden fysisk behandling (i dette tilfælde afkrydses rubrikken »konsum«) eller om den er beregnet til konsum efter en sådan behandling (i så fald afkrydses »videreforarbejdning«) eller er beregnet til »foderstoffer« (i så fald afkrydses »foderstoffer«).

Rubrik I.19. Alle plombe- og containernumre oplyses, hvis det er relevant.

Rubrik I.20. Overførsel til et kontrolsted: I den i artikel 19, stk. 1, fastsatte overgangsperiode skal det udpegede indgangssted afkrydse denne rubrik for at tillade overførsel til et andet kontrolsted.

Rubrik I.21. Udfyldes ikke.

Rubrik I.22. Ved import: Denne rubrik afkrydses, såfremt sendingen er bestemt til import til EU (artikel 8).

Rubrik I.23. Udfyldes ikke.

Rubrik I.24. Sæt kryds ved det relevante transportmiddel.

Del II Denne del udfyldes af den kompetente myndighed

Rubrik II.1. Brug samme referencenummer som i rubrik I.2.

Rubrik II.2. Til toldmyndighedernes brug.

Rubrik II.3. Dokumentkontrol: Skal udfyldes for alle sendinger.

Rubrik II.4. Den kompetente myndighed på det udpegede indgangssted skal angive, om sendingen udtages til fysisk kontrol, som i den i artikel 19, stk. 1, fastsatte overgangsperiode kan udføres på et andet kontrolsted.

Rubrik II.5. I den overgangsperiode, der er omhandlet i artikel 19, stk.1, skal den kompetente myndighed på det udpegede indgangssted efter en tilfredsstillende dokumentkontrol angive, til hvilket kontrolsted sendingen kan transporteres med henblik på identitetskontrol og fysisk kontrol.

Den kompetente myndighed på det udpegede indgangssted skal endvidere angive, om sendingen er godkendt til videre transport, jf. artikel 8. Der kan kun gives tilladelse til videre transport, hvis identitetskontrollen er udført på det udpegede indgangssted og med et tilfredsstillende resultat. Rubrik II.11 skal derfor udfyldes, samtidig med at der gives tilladelse til videre transport, mens rubrik II.12 skal udfyldes, så snart resultaterne af laboratorieundersøgelser foreligger.

Rubrik II.6. Angiv tydeligt, hvilke foranstaltninger der skal træffes, hvis sendingen afvises som følge af et utilfredsstillende resultat af dokumentkontrollen. Adressen på virksomheden på bestemmelsesstedet i tilfælde af »genudførsel«, »destruktion«, »forarbejdning« og »anvendelse til andre formål« angives i rubrik II.7.

Rubrik II.7. Anfør i givet fald godkendelsesnummer og adresse (eller skibsnavn og havn) for alle destinationer, hvor yderligere kontrol af sendingen er påkrævet, afhængigt af oplysningerne i rubrik II.6, »genudførsel«, »destruktion«, »forarbejdning« eller »anvendelse til andre formål«.

Rubrik II.8. Her sætter den kompetente myndighed på det udpegede indgangssted sit officielle stempel.

Rubrik II.9. Her sætter den ansvarlige embedsmand fra den kompetente myndighed på det udpegede indgangssted sin underskrift.

Rubrik II.10. Udfyldes ikke.

Rubrik II.11. Den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, angiver her resultatet af identitetskontrollen.

Rubrik II.12. Den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, angiver her resultatet af den fysiske kontrol.

Rubrik II.13. Den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, angiver her resultatet af laboratorieundersøgelsen. Denne rubrik udfyldes med den stof- eller patogengruppe, for hvilken der er foretaget en laboratorieundersøgelse.

Rubrik II.14. Denne rubrik benyttes til alle sendinger, der skal overgå til fri omsætning i EU.

Rubrik II.15. Udfyldes ikke.

Rubrik II.16. Angiv tydeligt, hvilke foranstaltninger der skal træffes, hvis sendingen afvises som følge af et utilfredsstillende resultat af identitetskontrollen eller den fysiske kontrol. Adressen på virksomheden på bestemmelsesstedet i tilfælde af »genudførsel«, »destruktion«, »forarbejdning« og »anvendelse til andre formål« angives i rubrik II.18.

Rubrik II.17. Årsag til afvisning: Anvendes i givet fald for at tilføje relevante oplysninger. Der sættes kryds i den relevante rubrik.

Rubrik II.18. I det omfang, det er relevant, angives godkendelsesnummer og adresse (eller skibsnavn og havn) for alle destinationer, hvor yderligere kontrol af sendingen er påkrævet, afhængigt af oplysningerne i rubrik II.16, »genudførsel«, »destruktion«, »forarbejdning« eller »anvendelse til andre formål«.

Rubrik II.19. Denne rubrik benyttes, når den oprindelige plombe, der er registreret for en sending, ødelægges ved åbning af containeren. Der skal føres en konsolideret liste over alle plomber, som er brugt til dette formål.

Rubrik II.20. Her sætter den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, sit officielle stempel.

Rubrik II.21. Her sætter den ansvarlige embedsmand fra den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, fra den kompetente myndighed på kontrolstedet, sin underskrift.

Del III Denne del udfyldes af den kompetente myndighed

Rubrik III.1. Oplysninger om genudførsel: Den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, angiver her det anvendte transportmiddel, dets identifikation, bestemmelsesland og genudførselsdato, så snart disse kendes.

Rubrik III.2. Opfølgning: Angiv den enhed under den lokale kompetente myndighed, der er tilsynsansvarlig i tilfælde af »destruktion«, »forarbejdning« eller »anvendelse til andre formål« af sendingen. Denne myndighed skal her angive resultatet af sendingens ankomst og om sendingen er i overensstemmelse med angivelserne.

Rubrik III.3. I tilfælde af genudførsel sætter den ansvarlige embedsmand fra den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den ansvarlige embedsmand fra den kompetente myndighed på kontrolstedet, sin underskrift her. I tilfælde af »destruktion«, »forarbejdning« eller »anvendelse til andre formål« af sendingen sætter den ansvarlige embedsmand fra den lokale kompetente myndighed sin underskrift her.

▼M39









BILAG III

DEL 1

Vejledning i anvendelse af det fælles importdokument — model 2 (CED2)

Generelt

Del I udfyldes af lederen af foderstof- eller fødevarevirksomheden eller dennes repræsentant, med mindre andet er angivet.

Del II og III udfyldes af den kompetente myndighed

De oplysninger, der gives i denne del, udgør dataordbøgerne til den elektroniske udgave af CED2.

Papirkopier af et elektronisk CED2 skal være forsynet med et unikt, optisk maskinlæsbart mærke, som linker til den elektroniske udgave med hyperlink.

Hvis en rubrik giver dig mulighed for at vælge en eller flere muligheder, er det kun de(n) valgte mulighed(er), der vil blive vist i den elektroniske udgave af CED2.

Hvis en rubrik ikke er obligatorisk, vil dens indhold blive vist som gennemstreget tekst.

Rubrikkernes rækkefølge i CED2-modellen samt rubrikkernes størrelse og form er vejledende.

Hvor der kræves et stempel, er dette i den elektroniske udgave et elektronisk segl.







DEL I — BESKRIVELSE AF SENDINGEN Rubrik Beskrivelse I.1 Afsender/Eksportør Angiv navn og fuldstændig adresse på den fysiske eller juridiske person (foderstof- eller fødevarevirksomhedslederen), som afsender sendingen. Det anbefales at oplyse telefon- og faxnummer eller e-mailadresse. I.2 CED-reference Den unikke alfanumeriske kode som tildelt af Traces (gentaget i rubrik II.2 og III.2). I.3 Lokal reference Her angives den unikke alfanumeriske kode som tildelt af den kompetente myndighed. I.4 Udpeget indgangssted Angiv navnet på det udpegede indgangssted eller kontrolstedet, alt efter hvad der er relevant. I.5 Det udpegede indgangssteds kode Den unikke alfanumeriske kode, som det udpegede indgangssted eller kontrolstedet er tildelt af Traces, alt efter hvad der er relevant. I.6 Modtager/Importør Angiv navn og fuldstændig adresse. Det anbefales at oplyse telefon- og faxnummer eller e-mailadresse. I.7 Bestemmelsessted Her angives leveringsadressen i Unionen. Det anbefales at oplyse telefon- og faxnummer eller e-mailadresse. I.8 Operatør, der er ansvarlig for sendingen Den person (foderstof- eller fødevarevirksomhedslederen eller dennes repræsentant eller en anden person, der foretager anmeldelsen på dennes vegne), der har ansvaret for sendingen, når den fremvises på det udpegede indgangssted, og som foretager de nødvendige anmeldelser til den kompetente myndighed på det udpegede indgangssted på importørens vegne. Angiv navn og fuldstændig adresse. Det anbefales at oplyse telefon- og faxnummer eller e-mailadresse. I.9 Ledsagedokumenter Angiv udstedelsesdato og nummer på de officielle dokumenter, der måtte ledsage sendingen. Handelsdokumentreference: luftfragtbrevsnummer, konnossementsnummer eller handelsnummer for tog eller vejkøretøj. I.10 Forhåndsmeddelelse Angiv dato og klokkeslæt for sendingens forventede ankomst til det udpegede indgangssted eller kontrolstedet, alt efter hvad der er relevant. I.11 Oprindelsesland Det tredjeland, hvori varen har sin oprindelse, er dyrket, høstet eller fremstillet. I.12 Ikke relevant I.13 Transportmiddel Der gives udførlige oplysninger om ankomsttransportmidlet: for fly rutenummer, for skibe skibsnavn, for vejkøretøjer registreringsnummerplade og efter omstændighederne anhænger-/sættevognsnummer og for tog togets og godsvognens nummer. I.14 Afsendelsesland Det tredjeland, hvor sendingen blev anbragt i det endelige transportmiddel med henblik på transport til EU. I.15 Ikke relevant I.16 Transportbetingelser Der sættes kryds ved den relevante temperatur under transporten. I.17 Containernr./forseglingsnr. Alle forseglings- og containernumre oplyses, hvis det er relevant. For officielle forseglinger angives det officielle forseglingsnummer som oplyst i det officielle certifikat, og der sættes kryds ved »Officiel forsegling«; eventuelle andre forseglinger angives som anført i ledsagedokumenterne. I.18 Certificeret som/til Vælg den påtænkte anvendelse af varen som angivet i det officielle certifikat (hvis det kræves) eller handelsdokumentet. Afkryds den relevante rubrik, afhængigt af om varen er beregnet til konsum uden forudgående sortering eller anden fysisk behandling (i dette tilfælde afkrydses rubrikken »Konsum«) eller om den er beregnet til konsum efter en sådan behandling (i så fald afkrydses »Videreforarbejdning«) eller er beregnet til anvendelse som foderstoffer (i så fald afkrydses »Foderstoffer«). I.19 Ikke relevant I.20 Til overførsel til I den overgangsperiode, der er fastsat i artikel 19, stk. 1, skal det udpegede indgangssted sætte kryds i denne rubrik med henblik på at muliggøre overførsel til et andet kontrolsted efter en tilfredsstillende dokumentkontrol på det udpegede indgangssted. I.21 Til videre transport Angiv det foretrukne sted, hvortil den sending, der er udtaget til identitetskontrol og fysisk kontrol, skal transporteres, hvis det udpegede indgangssted giver tilladelse hertil, i afventning af resultaterne af den fysiske kontrol, jf. artikel 8. I.22 Ikke relevant I.23 Til det indre marked Der sættes kryds i denne rubrik, hvis sendingen er bestemt til import til EU (artikel 8). I.24 Ikke relevant I.25 Ikke relevant I.26 Ikke relevant I.27 Transportmiddel efter det udpegede indgangssted Vælg det relevante transportmiddel i tilfælde af overførsel til kontrolsted eller videre transport (se vejledning i rubrik I.13). I.28 Ikke relevant I.29 Ikke relevant I.30 Ikke relevant I.31 Beskrivelse af sendingen Giv en udførlig beskrivelse af varerne (for foderstoffer angives bl.a. foderstoftypen). Anvend identifikationskoden for varerne som angivet i bilag I (herunder Taric-underopdelingen, hvis det er relevant). Angiv emballagetype. I.32 Samlet antal kolli Angiv det samlede antal kolli i sendingen som relevant. I.33 Samlet mængde Angiv stykantal eller rumfang, alt efter hvad der er relevant. I.34 Samlet nettovægt/samlet bruttovægt (kg) Nettovægt: Vægten af selve produktet i kg uden emballage. Defineres som produkternes masse uden primær emballage/beholdere eller anden emballage. Bruttovægt: Samlet vægt i kg. Defineres som produkternes samlede masse plus primær emballage/beholdere og al anden emballage, dog ikke transportcontainere og andet transportmateriel. I.35 Erklæring Erklæringen skal underskrives af den fysiske person, der er ansvarlig for sendingen: Undertegnede operatør, som er ansvarlig for ovennævnte sending, attesterer, at angivelserne i del I i dette dokument efter min bedste overbevisning er korrekte og fuldstændige, og erklærer at ville overholde kravene i forordning (EF) nr. 882/2004 om offentlig kontrol, herunder betaling for offentlig kontrol og dermed forbundne offentlige foranstaltninger i tilfælde af manglende overholdelse af foderstof- og fødevarelovgivningen.







DEL II — KONTROL Rubrik Beskrivelse II.1 Tidligere CED I denne rubrik angives den unikke alfanumeriske kode, som det CED, der er anvendt inden overførslen til et kontrolsted eller inden videre transport, er tildelt af Traces. II.2 CED-reference Den unikke alfanumeriske kode som oplyst i rubrik I.2. II.3 Dokumentkontrol Skal udfyldes for alle sendinger. II.4 Identitetskontrol Den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, skal angive resultatet af identitetskontrollen. II.5 Fysisk kontrol Den kompetente myndighed på det udpegede indgangssted skal angive, om sendingen udtages til fysisk kontrol, som i den i artikel 19, stk. 1, fastsatte overgangsperiode kan udføres på et andet kontrolsted. Den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, skal angive resultatet af den fysiske kontrol. II.6 Laboratorietest Den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, skal her angive resultatet af laboratorietesten. Denne rubrik udfyldes med den kategori af stof eller patogen, for hvilken der er foretaget en laboratorietest. II.7 Ikke relevant II.8 Ikke relevant II.9 Kan godkendes til overførsel til I den overgangsperiode, der er fastsat i artikel 19, stk.1, skal den kompetente myndighed på det udpegede indgangssted efter en tilfredsstillende dokumentkontrol angive, til hvilket kontrolsted sendingen kan transporteres med henblik på identitetskontrol og fysisk kontrol. II.10 Kan godkendes til videre transport til Den kompetente myndighed på det udpegede indgangssted skal angive, om sendingen er godkendt til videre transport, jf. artikel 8. Der kan kun gives tilladelse til videre transport, hvis identitetskontrollen er udført på det udpegede indgangssted og med et tilfredsstillende resultat. Rubrik II.4. skal derfor udfyldes, samtidig med at der gives tilladelse til videre transport, mens rubrik II.5. skal udfyldes, så snart resultaterne af laboratorietest foreligger. II.11 Ikke relevant II.12 Kan godkendes til det indre marked Denne rubrik benyttes for alle sendinger, der skal overgå til fri omsætning i EU. II.13 Ikke relevant II.14 Ikke relevant II.15 Ikke relevant II.16 Kan ikke godkendes Angiv tydeligt fristen for, hvornår der skal træffes foranstaltninger, hvis sendingen afvises som følge af et utilfredsstillende resultat af dokumentkontrollen. II.17 Årsag til afvisning Der sættes kryds i den relevante rubrik. II.18 Oplysninger om kontrollerede bestemmelsessteder (II.9, II.10 og II.16) Angiv som relevant godkendelsesnummer og adresse (eller skibsnavn og havn) for alle bestemmelsessteder, hvor yderligere kontrol af sendingen er påkrævet. II.19 Sending genforseglet Denne rubrik benyttes, når den oprindelige forsegling, der er registreret for en sending, ødelægges ved åbning af containeren. Der skal føres en konsolideret liste over alle forseglinger, som er brugt til dette formål. II.20 Identifikation af det udpegede indgangssted eller kontrolstedet Her påfører den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, sit officielle stempel. II.21 Certifikatudstedende embedsmand Her sætter den ansvarlige embedsmand ved den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, ved den kompetente myndighed på kontrolstedet, sin underskrift. Undertegnede officielle inspektør på det udpegede indgangssted/kontrolstedet attesterer, at kontrollen af denne sending er udført i overensstemmelse med EU-kravene. II.22 Inspektionsgebyrer Denne rubrik kan anvendes til angivelse af inspektionsgebyrer: II.23 Tolddokumentreference Til toldmyndighedernes brug. II.24 Efterfølgende CED Angiv den unikke alfanumeriske kode, som det CED, der er anvendt efter overførslen til et kontrolsted eller efter videre transport, er tildelt af Traces.







DEL III — OPFØLGNING Rubrik Beskrivelse III.1 Tidligere CED Den unikke alfanumeriske kode som oplyst i rubrik II.1. III.2 CED-reference Den unikke alfanumeriske kode som oplyst i rubrik I.2. III.3 Efterfølgende CED Angiv den alfanumeriske kode for et eller flere CED'er som oplyst i rubrik II.24. III.4 Oplysninger om videresendelse Den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den kompetente myndighed på kontrolstedet, skal angive det anvendte transportmiddel, dets identifikation, bestemmelsesland og videresendelsesdato, så snart disse kendes. Angivelse af navnet på udgangsgrænsekontrolstedet eller det udpegede indgangssted er valgfrit. III.5 Opfølgning Angiv den enhed under den lokale kompetente myndighed, der er tilsynsansvarlig i tilfælde af »Destruktion«, »Omdannelse« eller »Anvendelse til andre formål« af sendingen. Denne myndighed skal her angive resultatet af sendingens ankomst, og om sendingen er i overensstemmelse med angivelserne. III.6 Certifikatudstedende embedsmand I tilfælde af »Videresendelse« refererer dette til underskriften sat af den ansvarlige embedsmand ved den kompetente myndighed på det udpegede indgangssted eller, i den overgangsperiode, der er fastsat i artikel 19, stk. 1, den ansvarlige embedsmand på kontrolstedet. I tilfælde af »Destruktion«, »Omdannelse« eller »Anvendelse til andre formål« refererer dette til den lokale kompetente myndigheds ansvarlige embedsmands underskrift.

DEL 2

Model for CED2